open-index/open-wikipedia-markdown huggingface dataset:
Contos vellos para rapaces novos

***Contos vellos para rapaces novos*** (nas primeiras edicións ***Contos vellos pra rapaces novos***) é un libro de contos de todo o mundo, traducidos ao galego polo escritor Xosé Neira Vilas, publicado por Ediciós do Castro no ano 1983 e reeditado en varias ocasións.

## Contido 
[miniatura|300px|[Colofón (editorial)|Colofón da oitava edición.]]
Contén trinta e tres narracións populares dos cinco continentes. Cada un dos contos leva unha ilustración.

: Carta-saúdo.

;Europa
* "Os tres irmáns e o vello sabio" (Albania).
* "A pedra de facer sopa" (Bélxica).
* "O rei Svatopluk e os tres paus" (Checoslovaquia).
* "O rei e o labrego" (Polonia).
* "Sempre de chós" (Suecia).
* "O vello que foi á escola" (Ucraína).
;Asia
* "Os catro mozos" (Myanmar).
* "A fuxida do pintor Li" (China).
* "A mangosta" (India).
* "A agulla que trema" (Irán).
* "Eu non sei nada" (Iraq).
* "Catro adiviñas" (Paquistán).
* "Thanh Xiong" (Vietnam).
* "O vello gardián" (Xapón).
* "O cabalo sen amo" (Iemen).
;África
* "O porco e o elefante" (Costa do Marfil).
* "Un conto que hai que relembrar" (Etiopía).
* "O xuízo de Karakush" (Exipto).
* "O home parvo" (Guinea Ecuatorial).
* "Como a araña Pakaiana enmagreceu a súa cintura" (Liberia).
* "Baramba o fachendoso" (Malí).
* "O escravo que era máis sabio que o rei" (Nixeria).
;América
* "O Kakuí" (Arxentina).
* "As persoas que buscaban o día de mañá" (Brasil).
* "O mellor e o peor" (Cuba).
* "Caupolicán" (Chile).
* "As torres do rei" (República Dominicana).
* "O rapaz hortelán" (México).
* "As sandalias do chasqui" (Perú).
* "A flor de camalote" (Uruguai).
;Oceanía
* "A bulsa de veneno da iguana" (Australia).
* "O sapoconcho e o mono comparten unha árbore" (Filipinas).
* "Maui, o portador do fogo" (Nova Zelandia).

: Pequeno vocabulario
: Índice.

## Notas 
## Véxase tamén 
### Bibliografía 
* *Contos vellos para rapaces novos* (2005-2006). Grupo de Traballo “Dinamización da biblioteca escolar”. CPI Luís Díaz Moreno (Baralla)
### Outros artigos 
* Literatura infantil e xuvenil
### Ligazóns externas 
* *Contos vellos pra rapaces novos* na Biblioteca da Tradución Galega.
* *Contos vellos pra rapaces novos* na páxina da Fundación Xosé Neira Vilas.
The Gravedigger's Wife

'''''The Gravedigger's Wife''''' é un filme de 2021 dirixido por Khadar Ayderus Ahmed. O filme é unha coprodución internacional entre Somalia, Francia, Alemaña e Finlandia.

É o primeiro filme de Ahmed, e está inspirado na morte da súa propia familia, ocorrida aproximadamente unha década antes da súa estrea. Foi rodado no ano 2019, aínda que a estrea adiouse até 2021 por mor da pandemia de COVID-19 e o seu impacto na distribución de filmes en 2020. Foi escollido como candidato de Somalia para o Óscar ao mellor filme internacional na 94ª edición dos premios, sendo a primeira vez na historia que Somalia presentou un filme para competir.

## Notas 
## Véxase tamén 
### Outros artigos 
* Filmes de Somalia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Mogadisyu

***Mogadisyu*** (en ) é un filme surcoreano de 2021 dirixido por Ryoo Seung-wan e protagonizado por Kim Yoon-seok, Jo In-sung, Heo Joon-ho e Kim So-jin. O filme, baseado en feitos reais, está ambientado durante a guerra civil somalí e nos esforzos das dúas Coreas en seren admitidas nas Nacións Unidas a finais dos anos 80 e comezos dos 90. Mostra detalles do perigoso intento de fuga realizado por traballadores das embaixadas de Corea do Norte e do Sur, varados durante o conflito. 

## Personaxes 
* Kim Yoon-seok como Han Sin-seong, embaixador surcoreano en Somalia
* Jo In-sung como Kang Dae-jin
* Heo Joon-ho como Rim Yong-su
* Koo Kyo-hwan como Tae Joon-ki
* Kim So-jin como Kim Myung-hee
* Jung Man-sik como Gong Soo-cheol
* Kim Jae-hwa como Jo Soo-jin
* Park Kyung-hye como Park Ji-eun

## Notas 
## Véxase tamén 
### Outros artigos 
* Filmes de Corea do Sur propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Clara Sola

***Clara Sola*** é un filme costarriqueño de 2021 dirixido por Nathalie Álvarez Mesén. Foi escollido como candidato de Costa Rica para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Nunha remota aldea de Costa Rica, Clara, de corenta anos, ten un espertar sexual despois de toda unha vida de represión.

## Personaxes 
* Daniel Castañeda Rincón
* Wendy Chinchilla Araya como Clara 
* Ana Julia Porras Espinoza como Maria
* Flor María Vargas Chavez

## Notas 
## Véxase tamén 
### Outros artigos 
* Filmes de Costa Rica propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Tereza37

***Tereza37*** é un filme croata de 2020 dirixido por Danilo Šerbedžija. Foi escollido como candidato de Croacia para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Lana Barić como Tereza
* Ivana Roščić como Renata
* Leon Lučev como Marko
* Marija Škaričić como Mirela
* Dragan Mićanović como Nikola
* Goran Marković como Vedran
* Goran Bogdan como Aljoša

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Flee (filme)

***Flee*** é un filme de animación de 2021 dirixido por Jonas Poher Rasmussen. É unha coprodución internacional entre Dinamarca, os Estados Unidos de América, o Reino Unido, Suecia, Noruega e Francia. Conta a historia dun home chamado Amin Nawabi, que comparte por primeira vez o seu pasado oculto, no cal tivo que fuxir do seu país. Riz Ahmed e Nikolaj Coster-Waldau son os produtores executivos.

É considerado un dos máis aclamados e galardoados filmes documentais de animación dende *Vals Im Bashir* (2008). Foi escollido como candidato de Dinamarca para o Óscar ó mellor filme en lingua non inglesa na 94ª edición dos premios, sendo nomeado xunto a outros catro filmes. Ademais, foi nomeado ó Óscar ó mellor documental e ó Óscar ó mellor filme de animación. Nos Premios Óscar, converteuse no primeiro filme de animación e documental para adultos en ser nomeado máis de dúas veces, no primeiro filme de animación en ser nomeado na categoría de documental e o primeiro en ser nomeado na categoría internacional dende *Vals Im Bashir* de 2008.

## Sinopse 
O filme conta a historia de Amin Nawabi, quen, a piques de casar co seu marido, conta por primeira vez a súa historia sobre o seu pasado oculto, cando fuxiu do seu país natal (Afganistán) cara a Dinamarca como refuxiado.

## Personaxes 
* Amin Nawabi como el mesmo
** Daniel Karimyar como Amin de mozo
** Fardin Mijdzadeh como Amin de adolescente

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
* 
* Ficha en RottenTomatoes 
* Ficha en Metacritic
La fiera y la fiesta

***La fiera y la fiesta*** é un filme dominicano de 2019 dirixido por Laura Amelia Guzmán e Israel Cárdenas. Foi escollido como candidato da República Dominicana para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Geraldine Chaplin como Vera
* Udo Kier como Henry

## Notas 
## Véxase tamén 
### Outros artigos 
* Filmes da República Dominicana propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Cenzorka

***Cenzorka*** é un filme eslovaco de 2021 dirixido por Péter Kerekes. Foi rodado en lingua rusa. Estreouse o 1 de setembro de 2021 na 78ª edición do Festival Internacional de Cinema de Venecia, onde competiu na sección Horizons. Foi escollido como candidato de Eslovaquia para o Óscar ó mellor filme internacional na 94ª edición dos premios,  mais finalmente non foi nomeado.

## Sinopse 
Nun cárcere ucraíno para mulleres, as nais poden cumprir a condena cos seus fillos ata o seu terceiro aniversario.

## Elenco 
* Maryna Klimova		
* Iryna Kiryazeva
* Lyubov Vasylyna

## Notas 
## Véxase tamén 
### Outros artigos 
* Filmes de Eslovaquia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Sanremo (filme)

***Sanremo*** é un filme esloveno de 2020 dirixido por Miroslav Mandić. Estreouse no Festival de Cinema Noites Negras de Talín en novembro de 2020. Foi escollido como candidato de Eslovenia para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Sandi Pavlin como Bruno
* Silva Cusin como Duša
* Boris Cavazza como Dare
* Doroteja Nadrah como Jana
* Mojca Funkl como Spela

## Notas 
## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
El buen patrón

***El buen patrón*** é un filme español de 2021 dirixido e escrito por Fernando León de Aranoa e protagonizado por Javier Bardem. Foi escollido como candidato de España para o Óscar ó mellor filme internacional na 94ª edición dos premios clasificándose na lista curta de decembro.

## Sinopse 
O propietario dunha fábrica familiar entremétese na vida dos seus empregados nun intento de gañar un premio á excelencia empresarial.
*Manolo Solo como Miralles
*Almudena Amor como Liliana
*Celso Bugallo como Fortuna
* Martín Páez

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar

### Ligazóns externas 
* 
* Ficha en RottenTomatoes
Antonio García Villarán

**Antonio García Villarán**, nado en Aznalcázar, Sevilla, o 11 de xullo de 1976, é un profesor de arte, pintor, creador de contido, youtubeiro e escultor sevillano. É coñecido pola súa canle de Youtube a través da que explica, crítica e opina sobre distintos tipos de pintura. Ten unha academia en Sevilla, CREA 13. Ademais imparte cursos a través de Internet.

É autor do libro *El arte de no tener talento. Revolución Hamparte* en que, xunto co seu vídeo "Manifesto Hamparte", explica o concepto de "Hamparte", unha crítica á arte conceptual moderna. É coñecido pola súa canle de Youtube, onde realiza críticas a artistas recoñecidos, como Joan Miró, Antonio López, Marina Abramović ou Yoko Ono. Considérase a si mesmo epicúreo e feminista.

## Traxectoria 
Naceu en Aznalcázar, Sevilla, o 11 de xullo de 1976 e comezou a pintar cando tiña trece anos. Licenciouse e doutorouse en Belas Artes na Facultade de Belas Artes de Sevilla na especialidade de pintura (1998) e de escultura (1999). Tamén exerceu a docencia na devandita institución.

García Villarán comezou a súa canle de Youtube en 2009 e empezou a subir vídeos en 2013. Nun primeiro momento subía cursos de pintura e non foi ata 2016 cando empezou a subir críticas artísticas a Youtube. En xullo de 2019 declarou que dos seus subscritores, un 50% miraban con frecuencia o contido que subía, o cal «é moitísimo», segundo as súas palabras.

A súa postura acerca da arte conceptual foi explicada nun manifesto, onde introduciu o concepto de "hamparte", e no seu libro *"El arte de no tener talento. Revolución Hamparte"*. A temática principal dos seus vídeos é unha crítica á arte contemporánea en defensa da sublimidade na arte, con foco na crítica de artistas contemporáneos e artistas históricos. Foi fundador, xunto con Nuria Mesquita de Haro, da editora *Cangrejo Pistolero Ediciones*. Tamén organizou en Sevilla o festival de Perfopoesía. Nese ano tamén comezou a facer streams en Twitch, con máis de 50 000 seguidores, cun contido principalmente centrado en pintar e debuxar en directo.

Realizou colaboracións con distintos youtubeiros, como o xornalista Carles Tamayo, o youtubeiro Jordi Wild ou o físico Javier Santaolalla, entre outros.

## Publicacións 
* *El maestro escarabajo: ideas para una nueva pedagogía de las artes plásticas del siglo XXI* (2011)
* *Historia de las academias y escuelas de dibujo: de Vasari a nuestros días* (2012)
* *El arte de no tener talento. Revolución Hamparte* (2019)

## Notas 
## Véxase tamén 
### Ligazóns externas 
* Blog de Antonio García Villarán
*Antonio García Villarán en YouTube
Mala feminista

***Mala feminista*** (título orixinal en ) é un conxunto de ensaios de Roxane Gay sobre este movemento nos que  reflexiona "sobre como a forma en que consumimos a cultura nos converte no que somos, sempre con ton autocrítico e consciente do papel da muller —así como da súa relación cos homes e coas demais mulleres— nos nosos días, a través da súa propia experiencia e das dinámicas políticas e culturais recentes"*Estou equivocándome como muller. Estou equivocándome como feminista. Aceptar con liberdade a etiqueta de feminista sería inxusto para as boas feministas. Si, son feminista, pero son unha feminista bastante mala. Son unha morea de contradicións. Hai moitos aspectos nos que levo mal o feminismo ou polo menos é ese o xeito en que o percibo dende a miña condición de muller.*

*Quero ser independente, pero desexo que me coiden e ter alguén esperándome na casa. Teño un traballo no que son boa. Encárgome de cousas. Estou en comités. A xente respéctame e escoita o meu consello. Quero ser forte e profesional, pero moléstame o moito que teño que traballar para que se me tome en serio, para recibir unha décima parte da consideración que podería recibir noutras circunstancias. Algunhas veces éntrame unha necesidade abraiante de chorar no traballo, así que pecho a porta do despacho e choro.*Esta obra forma parte da colección Púrpura comezada pola editorial Hércules de Ediciones no ano 2019. Foi traducida ó galego por María Fe González Fernández.

## Notas 
## Véxase tamén 
### Outros artigos 
* Roxane Gay
Río Salas

O **río Salas** é un río galego, afluente do Limia, que decorre en parte por territorio portugués.
Nace entre Tosende e Vilamaior da Boullosa, no concello de Baltar, da xuntura do regato de Covas, o regato do Chao da Lama (ambos procedentes da serra da Raíña Loba, ao norte) e o regato do Castelo (procedente do contraforte máis setentrional da Serra da Pena, ao sur). Atravesa o territorio do antigo Couto Mixto e as freguesías de Randín e de Tourém, antes de ser encorado entre As Maus de Salas e Requiás, xa de novo en territorio español. Segue cara ao oeste polo concello de Muíños e desauga no río Limia en Araúxo, preto da capital municipal de Lobios, formando un brazo do encoro de Lindoso.
Ramón Pena Miró

**Ramón Pena Miró**, nado en Pontedeume e finado na Coruña o 7 de novembro de 1951, foi un avogado e xornalista galego.

## Traxectoria 
Procurador dos tribunais en Pontedeume e empregado da fábrica e casa bancaria La América. Foi correspondente de *La Voz de Galicia* e *Follas Novas* en Pontedeume. Fundou con Rosendo Vilariño Tenreiro o periódico *Ecos del Eume* do que foi redactor. A partir de febreiro de 1917 asumiu a dirección da revista *Cultura Campesina*. Foi secretario interino do concello de Pontedeume (1924-1925). Foi administrador do Banco Pastor.

## Vida persoal 
Casou con Josefa Ferro Piñeiro e foi pai de Ramón, Jesús, Andrés, Manuel, Rodrigo e Josefina Pena Ferro.
## Notas 
## Véxase tamén 
### Bibliografía 
* No centenario de Ecos del Eume
Segundo Arceo Díaz

**Segundo Arceo Díaz**, nado en Silleda en 1882 e finado no mesmo concello o 27 de agosto de 1964, foi un comerciante e político galego.

## Traxectoria 
Comerciante en Silleda. Na ditadura de Primo de Rivera foi nomeado concelleiro de Silleda en marzo de 1924. Na Segunda República foi elixido concelleiro de Silleda en 1931. Logo da dimisión de Emilio Alonso Paz foi elixido alcalde de Silleda en xuño de 1934, permanecendo no cargo ata outubro dese ano. Logo do golpe de Estado do 18 de xullo de 1936 foi detido, estivo preso en San Simón e sufriu expediente de responsabilidades políticas. Finou en Silleda o 27 de agosto de 1964.

## Vida persoal 
Casou con Elisa Alonso Ríos, irmá de Antón Alonso Ríos, e foi pai de Purificación, María Alicia, Mercedes, Esther, Alfredo, Lourdes, José Antonio, Manuel e Raquel Arceo Alonso.
## Notas 
## Véxase tamén 
### Ligazóns externas 
* A familia do Siñor Afranio artigo de Manuel Igrexas.
* Recordar ao Alonso Ríos  artigo de Xulio Carballo Arceo.
Santiago Ferreiro Cortés

**Santiago Ferreiro Cortés**, nado en Padrón e finado en Vigo o 22 de setembro de 1937, foi un político galego, alcalde de Padrón de 1922 a 1924.

## Traxectoria 
Foi nomeado alcalde de Padrón en novembro de 1922 tras o falecemento de Francisco García Novo, durante o goberno do liberal Manuel García Prieto, e sendo o home forte da zona o tamén liberal Manuel Viturro Posse. Chegada a ditadura de Primo de Rivera foi relevado por Juan Pazos Varela.

## Vida persoal 
Casou con Amparo López Rey (1873-1927), natural de Ferrol e tivo catro fillos, Teresa, Santiago, Federico e Amparo. A súa filla Teresa Ferreiro López (1900-1975) casou en Padrón o 19 de marzo de 1923 co xuíz de primeira instancia de Arzúa Cándido Conde Pumpido, que na década de 1950 chegou a ser Presidente da Audiencia Territorial da Coruña.

Era sobriño doutro alcalde de Padrón, Ángel Baltar Varela, casado con Ramona Cortés Giménez, irmá da nai de Santiago Ferreiro Cortés. Tamén foi curmán de Ángel Baltar Cortés, médico que fundou o Sanatorio Baltar de Santiago de Compostela.

 

## Notas
The Levellers

**The Levellers** é unha banda británica de rock, moi influenciada polo punk e a música folk. A banda foi fundada en 1988 en Brighton por Jeremy Cunningham, Charlie Heather, Jonathan Sevink e Mark Chadwick. 

Tomaron o nome dos Niveladores *(Levellers),* unha facción radicalmente democrática da New Model Army de Oliver Cromwell .

## Membros do grupo 
### Membros actuais 
* Mark Chadwick - Compositor, cantante, guitarra
* Jeremy Cunningham - Baixo eléctrico
* Charlie Heather - Batería
* Simon Friend - Compositor, cantante, guitarra, mandolina, banjo
* Jonathan Sevink - Violinista, secuenciador
* Matt Savage - Teclado

Ás veces,Stephen Boakes ( Didgeridoo ) toca con eles.

### Antigos membros 
* Alan Miles - Compositor, mandolina, guitarra (1989 a 1990)

## Discografía 
### Álbum 
* 1990: *A Weapon Called the Word*
* 1991: *Levelling the Land*
* 1992: *See Nothing, Hear Nothing, Do Something: UK Singles and Live Collection*
* 1993: *Levellers*
* 1995: *Zeitgeist*
* 1996: *Headlights, White Lines, Black Tar Rivers (Best Live)*
* 1997: *Mouth to Mouth*
* 1998: *One Way of Life: The Very Best of The Levellers*
* 2001: *Special Brew*
* 2002: *Green Blade Rising*
* 2005: *Truth and Lies*
* 2008: *Letters from the Underground*

### Vídeos e DVD 
* *The Great Video Swindle* (novembro de 1992) - concerto en directo gravado en Barrowland Ballroom, Glasgow, Escocia en maio de 1992. (só VHS)
* *Best Live: Headlights, White Lines and Black Tar Rivers* (agosto de 1996) - concerto gravado en directo en Empress Ballroom, Blackpool, Inglaterra o 7 de febreiro de 1996. (só VHS)
* *Chaos Theory* (outubro de 2006): gravación dun concerto en directo no Reading Hexagon e algúns extras.

### Recompilatorio de música celta e derivados 
As pezas de The Levellers *The World Freak Show* e *Outside/Inside* foron incluídas no primeiro e no segundo álbum dobre recompilatorio *Gaitas, violines y otras hierbas* (DRO, 1992, 1993), no que participaron grupos galegos como Os Diplomáticos e Na Lúa, alén doutros grupos de éxito internacional como The Dubliners, Loreena McKennitt, The Pogues, Celtas Cortos, The Chieftains con Van Morrison, Clannad, Gwendal ou Alan Stivell.

## Notas 
## Véxase tamén 
### Ligazóns externas 
* Sitio oficial
Vee peal

***Vee peal*** é un filme estoniano de 2020 dirixido por Peeter Simm. Foi escollido como candidato de Estonia para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Rasmus Ermel como Andres
* Evelin Võigemast como nai de Andres
* Maria Klenskaja como avoa de Andres
* Kalju Orro como avó de Andres
* Aurora Aleksandra Künnapas como Maria
* Marko Matvere como Valter
* Aarne Soro como Kolla

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Souad (filme)

***Souad*** (en ) é un filme exipcio de 2020 dirixido por Ayten Amin. Foi escollido para a súa proxección no Festival Internacional de Cinema de Cannes de 2020. Foi escollido como candidato de Exipto para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
En Zagazig, unha adolescente vive un conflito entre o seu uso das redes sociais e as limitacións da relixión tradicional. 

## Notas 
## Véxase tamén 
### Outros artigos 
* Filmes de Exipto propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Maxime Dominguez

**Maxime Dominguez**, nado en Xenebra o 1 de febreiro de 1996 en Xenebra, é un futbolista suízo, de orixe galega, que xoga de centrocampista no Miedź Legnica da segunda división polaca.

## Traxectoria 
Naceu en Xenebra, sendo fillo dunha suíza e dun galego natural do barrio coruñés dos Mallos. Formouse como futbolista nas categorías inferiores do Servette FC da súa cidade natal, subindo ao primeiro equipo en 2014. Debutou co primeiro eqiupo na Challenge League o 17 de febreiro de 2014 contra o FC Vaduz. Marcou o seu primeiro gol nove días despois, na vitoria por 1-4 contra o FC Chiasso.

En febreiro de 2015 saíu cedido ao FC Zürich e en outubro o club incorporou ao xogador en propiedade. Entre 2016 e 2020 xogou no Lausanne-Sport e tras pasar polo Neuchâtel Xamax, deixou en 2021 o fútbol suízo para fichar polo Miedź Legnica da segunda división polaca.

### Selección nacional 
Foi internacional nas categorías inferiores da selección suíza.

## Notas 
## Véxase tamén 
### Ligazóns externas 
* Datos do xogador en Transfermarkt .
* Datos do xogador en weltfussball.de .
Les Oiseaux ivres

***Les Oiseaux ivres*** é un filme canadense-mexicano de 2021 dirixido por Ivan Grbovic. O filme está protagonizado por Jorge Antonio Guerrero no papel de Willy, un narcotraficante mexicano que viaxa ao Canadá na procura da súa noiva Marlena (Yoshira Escárrega) despois de que esta desaparecese, aceptando un posto como traballador migrante nunha granxa da rexión de Montérégie. O resto do elenco está composto por Hélène Florent, Claude Legault, Marine Johnson, Maxime Dumontier, Amaryllis Tremblay, Karl Walcott, Gilberto Barraza e Normand D'Amour.

O filme estreouse no Festival Internacional de Cinema de Toronto de 2021, no espazo Platform Prize. Estreouse nos cinemas do Canadá o 15 de outubro de 2021 a través de Les Films Opale. Foi escollido como candidato do Canadá para o Óscar ó mellor filme internacional na 94ª edición dos Óscar, mais finalmente non foi nomeado.

## Personaxes 
* Jorge Antonio Guerrero como Willy
* Hélène Florent como Julie
* Claude Legault como Richard
* Marine Johnson como Léa
* Gilberto Barazza como contacontos
* Yoshira Escárrega como Marlena
* Amaryllis Tremblay como Lou
* Maxime Dumontier como Benji
* Karl Walcott como piloto de Fórmula Un
* Normand D'Amour como Normand

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Hytti nro 6

***Hytti nro 6*** é un filme de 2021 coescrito e dirixido por Juho Kuosmanen. É unha coprodución internacional entre Finlandia, Estonia, Rusia e Alemaña, e está protagonizado por Seidi Haarla e Yuri Borísov. Baséase na novela homónima de 2011 escrita por Rosa Liksom. O filme foi escollido para competir pola Palma de Ouro no Festival Internacional de Cinema de Cannes de 2021. Compartiu o Gran Premio co filme *Ghahreman* de Asghar Farhadi. Foi escollido como candidato de Finlandia para o Óscar ó mellor filme internacional na 94ª edición dos premios, clasificándose na lista curta de decembro.

## Sinopse 
Viaxando en tren de Moscova até Murmansk, unha estudante finlandesa fai unha improbable amizade cun mineiro ruso.

## Personaxes 
* Seidi Haarla como Laura
* Yuri Borísov como Lioja
* Dinara Drukárova como Irina  
* Julia Aug como Natalia

## Notas 
## Véxase tamén 
### Outros artigos 
* Filmes de Finlandia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Digger (filme de 2020)

***Digger*** é un filme grego de 2020 dirixido por Georgis Grigorakis. Estreouse como parte da sección Panorama da 70ª edición do Festival Internacional de Cinema de Berlín, onde gañou o premio independente do xurado *Art Cinema* de 2020.

O filme foi exhibido e nomeado en festivais internacionais de todo o mundo, gañando 19 premios. Foi nomeado a 14 premios Premios da Academia Helénica de Cinema, onde gañou dez premios, entre eles o de mellor longametraxe, mellor director e mellor fotografía. Foi escollido como candidato de Grecia para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Nikitas é un pai que vive nunha área rural do norte de Grecia, onde unha empresa mineira ameaza a paisaxe natural e perturba a súa vida cotiá. O seu fillo, Johnny, visítao inesperadamente despois dunha ausencia de 20 anos, provocando outra tensión na vida de Nikitas, cando descobre que a súa muller faleceu. O seu fillo reclama agora a metade da súa herdanza, provocando tensión.

## Personaxes 
* Vangelis Mourikis como Nikitas
* Argyris Pandazaras como Johnny
* Sofia Kokkali como Mary

## Notas 
## Véxase tamén 
### Outros artigos 
* Filmes de Grecia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Titane (filme)

***Titane*** é un filme franco-belga de terror de 2021 escrito e dirixido por Julia Ducournau. Está protagonizado por Agathe Rousselle no papel de Alexia, unha muller que, tras resultar ferida nun accidente de tráfico cando era nena, ten unha placa de titanio colocada na cabeza. O resto do elenco está composto por Vincent Lindon, Garance Marillier e Laïs Salameh.

Estreouse no Festival Internacional de Cinema de Cannes o 13 de xullo de 2021, onde Ducournau se converteu na segunda muller directora en gañar a Palma de Ouro, o meirande galardón do festival, así como na primeira muller en gañalo en solitario. Foi escollido como candidato de Francia para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Agathe Rousselle como Alexia/Adrien
* Vincent Lindon como Vincent
* Garance Marillier como Justine
* Laïs Salameh como Rayane
* Myriem Akheddiou como nai de Adrien
* Bertrand Bonello como pai de Alexia
* Dominique Frot como muller vella
* Adèle Guigue como Alexia de moza
* Céline Carrère como nai de Alexia
* Thibault Cathalifaud como fan de Alexia

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
* 
* Ficha en RottenTomatoes 
* Ficha en Metacritic
Freda (filme)

***Freda*** é un filme haitiano de 2021 dirixido por Gessica Généus. En xuño de 2021, o filme foi escollido para competir na sección *Un Certain Regard* do Festival Internacional de Cinema de Cannes de 2021. Foi escollido como candidato de Haití para o Óscar ó mellor filme en lingua non inglesa na 94ª edición dos premios,  mais finalmente non foi nomeado.

## Personaxes 
* Néhémie Bastien como Freda
* Fabiola Remy como Janette
* Djanaïna François como Esther
* Jean Jean como Yeshua
* Gaëlle Bien-Aimé como Géraldine
* Rolaphton Mercure como D-Fi
* Cantave Kervern como Moïse
* Paula Clermont Péan como Marlène

## Notas 
## Véxase tamén 
### Outros artigos 
* Filmes de Haití propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar

### Ligazóns externas 
*
Ma Ma Dik San Kei Siu Ji

***Ma Ma Dik San Kei Siu Ji*** (en ) é un filme de Hong Kong de 2021 dirixido por Jimmy Wan. Foi escollido como candidato de Hong Kong ó Óscar ó mellor filme internacional na 94ª edición dos premios, mais finalmente non foi nomeado.

## Sinopse 
É un filme biográfico sobre So Wa Wai, o primeiro atleta de Hong Kong en gañar unha medalla de ouro nos Xogos Paralímpicos.

## Elenco 
* Louis Cheung 		
* Siu-ho Chin
* Chung-hang Leung
* Hoi-pang Lo
* Sandra Ng

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Isaiah Whitehead

**Isaiah Whitehead**, nado o 8 de marzo de 1995 en Brooklyn, Nova York, é un xogador estadounidense de baloncesto profesional que xoga no Beşiktaş Emlakjet turco.

## Traxectoria 
O 23 de xuño de 2016, Whitehead foi elixido na 42ª posición do Draft da NBA de 2016 polos Utah Jazz. O día seguinte foi traspasado ós Brooklyn Nets. O 8 de xuño de 2016, asinou o seu contrato de rookie cos Nets. Durante a tempada 2017-18, foi asignado en varias ocasións ós Long Island Nets da NBA G League. O 13 de xullo de 2018, Whitehead foi traspasado ós Denver Nuggets, e foi inmediatamente cortado polos Nuggets.

O 27 de agosto de 2021, Whitehead asinou co Beşiktaş JK turco.

## Notas 
## Véxase tamén 
### Ligazóns externas 
* Estatísticas en Basketball-Reference.com
Koozhangal

***Koozhangal*** (en ) é un filme indio de 2021 en lingua támil dirixido por P. S. Vinothraj. O filme foi producido por Nayanthara e Vignesh Shivan baixo o selo Rowdy Pictures. Conta con música composta por Yuvan Shankar Raja, coa fotografía de Jeya Parthipan e Vignesh Kumulai e foi editado por Ganesh Siva.

Estreouse na 50ª edición do Festival Internacional de Cinema de Rotterdam, celebrado nos Países Baixos o 4 de febreiro de 2021, onde recibiu o Premio Tige. Foi escollido como candidato da India para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Chellapandi como Velu
* Karuththadaiyaan como Ganapathy

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Nuria Rubio

**Nuria Rubio García**, nada en Villaseca de Laciana o 1 de abril de 1988, é unha política e sindicalista leonesa.
## Traxectoria 
Naceu nunha localidade do concello de Villablino no seo dunha familia mineira. Formouse como técnica en educación infantil e logo estudou maxisterio na Universidade de León ata a súa graduación en 2012. Comezou a súa actividade política nas Xuventudes Socialistas de León en 2009, foi secretaria de organización das Xuventudes Socialistas de León entre 2012 e 2015 e secretaria de mocidade da agrupación socialista de León entre 2013 e 2016 e secretaria de organización do PSOE de León dende 2017. Dende outubro de 2021 é membro do comité federal do PSOE. En 2019 encabezou a lista do seu partido ás Cortes de Castela e León pola provincia de León e repetiu posición nas eleccións de 2022. No sindicato UXT foi responsable do departamento de mocidade de León.

## Notas
Constantino Añel González

**Constantino Añel González**, nado en Reádegos (Vilamarín) cara a 1875 e finado en Ourense en marzo de 1970, foi un comerciante, xornalista e político galego.

## Traxectoria 
Emigrou a Cuba sendo mozo, e foi representante distribuidor de Bodegas Gallegas. Pertenceu ás directivas das sociedades Progreso de Coles, La Peña Gallega, Beneficencia Gallega e do Centro Gallego de La Habana; fundou as sociedades de instrución Alianza de Villamarin en La Habana e Hijos de Readigos. Impulsou a creación da Caja de Ahorros de los socios del Centro Gallego. Colaborou en *Follas Novas*. 

Retornado a Ourense cara a 1917, foi correspondente de *Eco de Galicia* en Ourense. Foi membro da Liga de Amigos, concelleiro de Ourense e primeiro tenente alcalde en 1927; na Segunda República formou parte do comité provincial de Acción Popular e foi fundador da Caixa de Aforros Provincial de Ourense. 

No franquismo foi vicepresidente da Cámara da Propiedade, membro do Orfeón Unión Orensana, da Asociación da Prensa e do Liceo Recreativo. Finou en Ourense a principios de marzo de 1970.

## Vida persoal 
Foi pai de Maruchi e Constantino Añel de la Fuente.

## Notas 
## Véxase tamén 
### Ligazóns externas 
* Constantino Añel 
* El legado de un indiano
Distritos de Ruanda

miniatura|250x250px| Distritos de Ruanda
dereita|miniatura|Distritos de Ruanda entre 2002 e 2006
As provincias de **Ruanda** divídense nun total de 30 **distritos** que se fraccionan á súa vez en sectores ( *imirenge*, sing. *umurenge*), e estes en *células* ( *utugali*, sing. *akagali*) e no chanzo inferior sitúanse as *aldeas* ( *imidugudu*, sing. *umudugudu*).

Cada distrito conta cun consello de distrito electo que elixe un alcalde como cabeza do executivo do distrito . O consello é o responsable da execución dos plans económicos e de desenvolvemento do goberno. Non obstante, dende xaneiro de 2020 os tres distritos da cidade de Kigali , unha das provincias de Ruanda, deixaron de ser entidades legais separadas, con administradores executivos no canto de alcaldes e designados polo goberno nacional.

En lingua kiñaruanda ao distrito denomínase ***akarere*** en singular e ***uturere*** en plural. 

## Historia 
Antes de 2002, Ruanda dividíase en prefecturas, subprefecturas (por veces denominadas distritos)
 e 154 concellos (*imijyi*, sing. *umujyi*). 

No ano 2002 os concellos substituíronse por distritos e concellos ( *akarere* e *umujyi*).

## Provincia do Leste 
miniatura|177x177px| Distritos da provincia do Leste

# Distrito de Bugesera
# Distrito de Gatsibo
# Distrito de Kayonza
# Distrito de Kirehe
# Distrito de Ngoma
# Distrito de Nyagatare
# Distrito de Rwamagana

## Cidade de Kigali 
miniatura|117x117px| Distritos de Kigali

# Distrito de Kicukiro
# Distrito de Gasabo
# Distrito de Nyarugenge

## Provincia do Norte 
miniatura|200x200px| Mapa da provincia do Norte

# Distrito de Burera
# Distrito de Gakenke
# Distrito de Gicumbi
# Distrito de Musanze
# Distrito de Rulindo

## Provincia do Sur 
miniatura|160x160px| Mapa da provincia do Sur

# Distrito de Gisagara
# Distrito de Huye
# Distrito de Kamonyi
# Distrito de Muhanga
# Distrito de Nyamagabe
# Distrito de Nyanza
# Distrito de Nyaruguru
# Distrito de Ruhango

## Provincia do Oeste 
miniatura|192x192px| Mapa da provincia do Oeste

# Distrito de Karongi
# Distrito de Ngororero
# Distrito de Nyabihu
# Distrito de Nyamasheke
# Distrito de Rubavu
# Distrito de Rusizi
# Distrito de Rutsiro

## Notas
Elías Rodríguez Iglesias

**Elías Rodríguez Iglesias**, nado nos Peares, foi un poeta e xornalista galego.

## Traxectoria 
Emigrou a Cuba sendo mozo. Colaborou en *Eco de Galicia*  e *Heraldo de Galicia*. En 1921 retornou a España e foi soldado en Marrocos na guerra do Rif, desde onde escribiu crónicas para *Eco de Galicia*. Foi nomeado vixilante de segunda clase en Lugo en 1927, e despois foi axente de vixilancia da Comisaría de Ourense, cesando no cargo en maio de 1931. Logo do golpe de Estado do 18 de xullo de 1936 foi axente comercial instalado no barrio da Ponte. Colaborou en *La Región* e foi secretario da Agrupación Sindical de Veteranos y Accidentados del Trabajo (ASVAT). En 1968 obtivo o segundo premio en castelán nos Xogos florais de Vilagarcía de Arousa.

## Notas
Código (dereito)

En dereito, un **código** é un conxunto unitario, ordenado e sistematizado de normas e principios xurídicos, estabelecidos co movemento codificador.

As compilaciones ou corpos legais máis antigos coñecidos son:

* as táboas da arcaica cidade de Ebla (2400 a.C.), os máis antigos fragmentos existentes dun código legal
* o *Código de Ur-Nammu*, rei de Ur (cara 2050 a.C.)
* o *Código de Ešnunna* (cara 1930 a.C.)
* o *Código de Lipit-Ishtar* de Isín (cara 1870 a.C.);
* o *Código de Hammurabi* (1760 a.C.)
* o *Código de Manu* (entre o 200 a.C.&nbsp;e o 200&nbsp;d.C.)

Os primeiros rexistros legais romanos pertencen ao século V&nbsp;a.C.. Porén, a primeira codificación formal, ordenada por Xustiniano I, tivo lugar no século VI. Na Idade Media, e cara á era moderna, fixéronse compendios locais ou provinciais.

O primeiro código nacional propiamente dito foi o Código Civil de Francia, estabelecido durante o reinado de Napoleón. En países coa tradición do dereito anglosaxón ou *Common law*, como Inglaterra e os EUA, os corpos legais foron tradicionalmente menos importantes cós rexistros de decisións xudiciais. As codificacións significativas leváronse a cabo nos EUA durante o século XX.
Elías Rodríguez

***Elías Rodríguez Iglesias**, poeta e xornalista galego.

***Elías Rodríguez Varela**, xornalista e empresario galego (n. 1937).

***Elías Rodríguez Núñez**, político galego (n. 1964).
Elías Rodríguez Varela

**Elías Rodríguez Varela**, nado en Trabada o 1 de xaneiro de 1937, é un empresario e xornalista galego.

## Traxectoria 
En 1958 ingresou en Radio Juventud e en 1963 en Radio Nacional. En 1968, converteuse no fundador e xefe de emisións de Radio Centro, sendo un importante profesional en locucións publicitarias. En 1981 fundou Centro de Comunicación e en 1989 Estudios Abaira, S.A., empresa dedicada á publicidade, dobraxe e sonorización. É presidente do Grupo Abaira (Estudios Abaira, Abaira Publicidad, Matinha Estudios de Son de Portugal, Abrente Soluciones Audiovisuales e Línea de Fuego), vicepresidente do Grup Bosques Naturales (Bosques Naturales, Forestalia, Boscalia, Eurobosques, Adagro) e conselleiro de varias empresas.

Como actor participou nunha película, e prestou a súa voz e moitas como narrador. Foi tamén presentador no concurso *Gran Casino* da Televisión de Galicia.

## Filmografía 
### Como actor 
* *Truhanes* (Miguel Hermoso, 1983).
### Como narrador 
* *Una joven nación* (1971).
* *Mosaico de canciones* (1972).
* *Legado arquitectónico español* (1975).
* *Galicia* (1975).
* *Lugo 2000* (1976).
* *La nueva Costa del Sol* (1976).
* *El chou de Cho-Juaa* (curta de animación, 1978).
* Mensaxe de Copyright de BuenaVista Home Entertainment.

## Recoñecementos 
Foi nomeado Fillo Predilecto de Trabada, membro da Enxebre Orde da Vieira e Cabaleiro do Camiño de Santiago e Madrigalego de Ouro. Foi galardoado cos premios "Antena de Oro" e prata da comunicación e medalla de prata de Galicia en 2003.

## Notas 
## Véxase tamén 
### Bibliografía 
* 

### Ligazóns externas 
* Ficha en galegos.info
* Elías Rodríguez Varela  en academiatv.es
Ghahreman

***Ghahreman*** (en ) é un filme iraniano de 2021 escrito e dirixido por Asghar Farhadi e protagonizado por Amir Jadidi, Mohsen Tanabandeh e Alireza Jahandideh. En xuño de 2021, o filme foi escollido para competir pola Palma de Ouro no Festival de Cannes, onde finalmente gañou o Gran Premio. Foi escollido como candidato de Irán para o Óscar ó mellor filme internacional na 94ª edición dos premios, clasificándose na lista curta de decembro.

## Sinopse 
Rahim está no cárcere por mor dunha débeda que non puido pagar. Durante un permiso de dous días, trata de convencer ao seu acredor para que retire a súa queixa contra o pago dunha parte da cantidade. Pero as cousas non saen como estaba previsto.

## Personaxes 
* Amir Jadidi como Rahim
*Mohsen Tanabandeh como Bahram
*Alireza Jahandideh como Hossein
*Sahar Goldoost como Farkhondeh
*Fereshteh Sadr Orafaie como Mrs. Radmehr
* Sarina Farhadi como Nazanin

## Notas 
## Véxase tamén 
### Outros artigos 
* Filmes de Irán propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
* 
* Ficha en RottenTomatoes 
* Ficha en Metacritic
Yuni (filme)

***Yuni*** é un filme indonesio de 2021 escrito e dirixido por Kamila Andini e protagonizado por Arawinda Kirana. É unha coprodución internacional entre Indonesia, Singapur, Francia e Australia. Estreouse no Festival Internacional de Cinema de Toronto en setembro de 2021, onde gañou a competición Platform Prize. Foi escollido como candidato de Indonesia para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Arawinda Kirana como Yuni
* Kevin Ardilova como Yoga
* Dimas Aditya como Pak Damar
* Neneng Risma como Sarah
* Vania Aurell como Nisa
* Anne Yasmine como Tika
* Marissa Anita como Bu Lies
* Asmara Abigail como Suci
* Sekar Sari
* Rukman Rosadi como Bapak

## Notas 
## Véxase tamén 
### Outros artigos 
* Filmes de Indonesia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
María Reguera

**María Reguera y Mondragón Leal**, nada en Santiago de Compostela en xullo de 1756, foi unha dama ilustrada (bachillera) relacionada coa Sociedade Económica de Lugo.

## Traxectoria 
María Reguera pertencía a unha familia fidalga, o seu pai era médico do cabido, e recibiu unha esmerada educación.

No ano 1783 participou na promoción de tres novas escolas (dúas de nenos e outra de nenas) para a cidade de Lugo onde residía, sendo os seus provisores o bispo Juan de Armanyá e o doutor Juan Antonio de Castro.

Casou con Manuel Freire Castrillón, membro da burguesía urbana.

## Obra 
* "Discurso na Real Sociedad de Lugo de Dª María Reguera y Mondragón". Núm. I, *Memorial literario, instructivo y curioso de la corte de Madrid*, XV (1788), p. 99-106.
* "Discurso na Real Sociedade de Lugo de Dª María Reguera y Mondragón". Núm. II, *Memorial literario, instructivo y curioso de la corte de Madrid*, XV (1788), p. 226-233.

## Notas 
## Véxase tamén 
### Bibliografía 
* 
*
### Ligazóns externas 
* María Reguera  no Álbum de mulleres
Manuel Ángel Rodríguez

**Manuel Ángel Rodríguez Fernández**, nado en Esgos o 1 de maio de 1937, é un político galego de centrodereita xa retirado que foi alcalde de Esgos.

## Traxectoria 
Presentouse ás primeiras eleccións da democracia encabezando a lista da UCD e obtivo un resultado superior ao 80% dos votos, cunha maioría absoluta. Repetiu a maioría absoluta de maneira sistemática nas seguintes convocatorias, con resultados superiores ao 80% e maiorías esmagadoras, pero encabezando distintas candidaturas. En 1983 fíxoo co Partido Galeguista-Coalición Galega, en 1987 con AP, en 1991 con Centristas de Galicia (só o 78%) dos votos, e en 1995 e 1999 co PPdeG (nesta última convocatoria, só o 73% dos votos).

En 1987 renunciou á alcaldía (pero mantivo a acta de concelleiro), e foi substituído polo sobriño Miguel Ángel Rodríguez González. Ao cabo de dous anos, en 1989, volveu á alcaldía.

## Vida persoal 
O sobriño, Mario Rodríguez, foi tamén despois alcalde de Esgos.

## Notas
Gaita irlandesa

miniatura|David Lim tocando "Down the Back Lane" con gaita irlandesa|267x267px
Chamada ***Uilleann pipes***, ***pìobh-uilleann*** ou **gaita irlandesa**, a historia da gaita de tubos en Irlanda remóntase a un período de 13 séculos. Nos antigos anais irlandeses hai referencias á frauta ou ao soplador de gaitas. Non se sabe con certeza cando se comezaron a tocar por primeira vez en Irlanda, pero pode que tivesen unha forma similar ás gaitas actuais de Escocia.

As **uilleann pipes** evolucionaron desde esa forma máis antiga e son, probabelmente, as gaitas máis complexas e sofisticadas do mundo. Crese que a forma actual de tubos orixinouse a principios do século XVIII. 

Comunmente está afinada en Re maior, porén tamén hai Uillean en Do maior e Si maior.

En 2018, a UNESCO declarou a gaita irlandesa como Patrimonio Cultural Inmaterial da Humanidade.

A Uilleann adoita ser empregada polas bandas de música celta, por exemplo The Chieftains (Paddy Moloney), e folk e fusións (folk rock, folk punk, folk metal...) e ten aparecido en diversas bandas sonoras na historia do cinema. Outros intérpretes célebres de gaita irlandesa son Michael McGoldrick, Liam O'Flynn, Paddy Keenan, Davy Spillane, Liam O'Flynn, Troy Donockley de Nightwish.

A organización que promove e preserva a gaita irlandesa chámase  "Na Píobairí Uilleann", NPB (literalmente en galego "Os Gaiteros Uilleann").

## Partes 
O conxunto da *uilleann* consta de:

**Fol**: utilízase para inflar a bolsa sen soprar, e colócase entre o brazo dereito e a cadeira.

**Bolsa**: recibe, almacena e distribúe o aire que sae do fol aos distintos tubos da gaita e colócase entre o brazo esquerdo e a cadeira.

***Chanter***: o tubo principal e está conectado á bolsa directamente, produce o son cunha palleta ou palleta.

**Tronco principal**: está conectado á bolsa e distribúe o aire a 6 tubos máis: 3 roncóns e 3 reguladores.

**Roncóns**: son tres (tenor, barítono e baixo) e producen unha única nota de fondo cada un.

**Reguladores**: son tres (tenor, barítono e baixo) e teñen claves que permiten facer acordes; tócanse coa parte inferior da man dereita mentres ambos tocan o punteiro.
## Notas 
## Véxase tamén 
### Ligazóns externas 
*O segredo da música de gaita irlandesa (Vídeo en portugués brasileiro) – DW – 29/08/2018
*Gaitas do mundo. A Uilleann pipes (blog en galego con vídeos de intérpretes da gaita irlandesa).
*Seleción de 10 gaiteiros de Uilleann Pipes (worldfolk.org)
Narciso Corral Ocampo

**Narciso Corral Ocampo**, nado nas Pontes de García Rodríguez o 11 de decembro de 1899 e finado en Madrid o 9 de xullo de 1959, foi un político galego.

## Traxectoria 
Fillo de Andrés Francisco Corral Pico, secretario do Concello das Pontes de García Rodríguez, e Antonia Ocampo, estudou o bacharelato na Coruña. Emigrou a Cuba e retornou a principios dos anos trinta. En principio fixo propaganda a favor de Leandro Pita Romero, pero posto a mal con el, pasouse á dereita. Foi nomeado representante da Sociedad de Autores de España nas Pontes de García Rodríguez en 1933. Secretario do Comité Radical das Pontes, foi detido polo alcalde das Pontes en setembro de 1933, pero liberado ao día seguinte por orde do gobernador civil. Aprobou os exames para secretarios de xulgados municipais en maio de 1935. Dende decembro de 1935 militou na Falange. Foi secretario accidental do xulgado municipal das Pontes de 1936 a 1940.

No golpe de Estado do 18 de xullo de 1936 era xefe de Falange das Pontes e estivo implicado na represión. Foi un dos responsables do masacre de Manuel Ramos Fernández, a súa muller Juana Ferreiro Rodríguez e dous dos seus fillos, Manuel e José o 22 de agosto de 1936. O 23 de outubro, á fronte dunha partida de milicianos integrada por Francisco Bellas Rivero e José Seoane López Avelino, asasinou o esmoleiro Avelino López. En 1937 a Falange instruíulle expediente por impoñer multas arbitrarias e estivo preso un mes no cuartel de Falange da Coruña. Foi sancionado pola Delegación de Orde Pública da Coruña con 100 pesetas en 1937 por "no saludar a las banderas nacional y de Falange, contestando a la Guardia Civil en tonos airados e irrespetuosos al ser invitado a ello". Entre xullo e outubro de 1937 foi soldado da setima bandeira de FET y de las JONS e combateu na fronte de Asturias. Foi nomeado alcalde das Pontes en xullo de 1940, cesando no cargo en maio de 1941. En agosto dese ano desempeñou o cargo de secretario accidental do Concello das Pontes. En outubro de 1941 abríronlle un proceso xudicial polo homicidio de Manuel Ramos e a súa familia, que finalmente foi sobresido. Foi expulsado de FET y de las JONS "por cometer actos denigrantes para la camisa azul" a finais de outubro de 1941.

## Vida persoal 
Casou con María Villasuso Romero e foi pai de Valentín, María Luisa, Andrés, Otilia, Adolfo, Armando, María Elena e Pilar Corral Villasuso.
## Notas 
## Véxase tamén 
### Bibliografía 
* 
* 
* 

### Ligazóns externas 
* Sergio Guerra Vilaboy: "La represión fascista en As Pontes en 1936" 23/8/2014.

* A represión fascista nas Pontes en 1936